“กลุ่มทรู” ต้อนรับผู้บริหารระดับสูงญี่ปุ่น “BellSystem24”
“กลุ่มทรู” ต้อนรับ “มร.ชุนซึเกะ โนดะ” รวมถึงคณะผู้บริหารจาก BellSystem24 ประเทศญี่ปุ่น ย้ำภาพความร่วมมือทางธุรกิจ “ทรู ทัช” เพื่อความเป็นผู้นำด้านการบริการลูกค้าครบวงจร
“กลุ่มทรู” ต้อนรับ “มร.ชุนซึเกะ โนดะ” รวมถึงคณะผู้บริหารจาก BellSystem24 ประเทศญี่ปุ่น ย้ำภาพความร่วมมือทางธุรกิจ “ทรู ทัช” เพื่อความเป็นผู้นำด้านการบริการลูกค้าครบวงจร
2 ก.ย. 2565

นายอติรุฒม์ โตทวีแสนสุข รองประธานคณะกรรมการบริหาร และ นายมนัสส์ มานะวุฒิเวช กรรมการผู้จัดการใหญ่ (ร่วม) กลุ่มบริษัท ทรู คอร์ปอเรชั่น จำกัด (มหาชน) หรือ TRUE ให้การต้อนรับ มร.ชุนซึเกะ โนดะ กรรมการผู้จัดการใหญ่และประธานเจ้าหน้าที่บริหาร และคณะผู้บริหารจาก BellSystem24 Holdings Inc. ซึ่งเป็นองค์กรชั้นนำขนาดใหญ่ในประเทศญี่ปุ่นผู้ให้บริการ Customer Experience Solutions ที่มีประสบการณ์มากกว่า 40 ปี และเป็นผู้ร่วมลงทุนของ บริษัท ทรู ทัช จำกัด ในโอกาสเดินทางมาเยือนประเทศไทย เพื่อแลกเปลี่ยนแนวคิดการดำเนินธุรกิจ พร้อมผนึกกำลังให้กลุ่มทรู และ ทรู ทัช ก้าวสู่การเป็นผู้นำด้านการบริการลูกค้าครบวงจรอย่างต่อเนื่อง
โดยโอกาสนี้ นางสุภาวดี ตระกูลบุญ ประธานกรรมการ และนายยูตะ อิมาวะ หัวหน้าคณะผู้บริหารด้านปฏิบัติการ บริษัท ทรู ทัช จำกัด ยังได้นำคณะเข้าเยี่ยมชม Createch Living Space ชั้น 14 อาคารทรู ทาวเวอร์ พื้นที่ทำงานแบบ Co-working space ที่พรั่งพร้อมด้วยเทคโนโลยีและนวัตกรรมที่เอื้อให้พนักงานกลุ่มทรูสามารถใช้ชีวิตในที่ทำงานอย่างมีความสุข และเกิดความคิดสร้างสรรค์ใหม่ ๆ อีกด้วย